Polítiques Econòmiques enllesteix un pla de reactivació del comerç i l´hostaleria locals
22 abril 2020

## Polítiques Econòmiques enllesteix un pla de reactivació del comerç i l´hostaleria locals22 abril 2020Última actualització: 14 juliol 2025

![](../gestion/img/reunio-Ferran-1.jpeg)  
  

El **regidor de Polítiques Econòmiques, Comerç, Indústria, Empresa, Ocupació i Innovació, Ferran Martínez Mendoza**, juntament els tècnics del seu departament, es va reunir ahir a la vesprada, per vídeo-conferència, amb els representants de les associacions comercials i d’hostaleria (Destí Safor) de Gandia. A la trobada s’hi va informar, a mode d’esbós, de les mesures pal·liatives que prepara el govern local, amb la participació de l’oposició i els agents socials, dins el fòrum socioeconòmic de seguiment de la crisi. _«Però, sobretot, els vam presentar les línies mestres d’un pla de reactivació econòmica espec__í__fic per al sector fonamentat en 3 potes i que_ _donarem a conèixer_ _els pròxims dies amb mesures concretes. En primer lloc, accelerar la formació telemàtica per a la digitalització del comerç en el sentit ampli, incloent-hi també el sector hostaler»_.

El segon bloc en que treballa el departament són accions que tenen com a objectiu minimitzar la retracció del consumidor per por a la inseguretat. És a dir, _«volem oferir establiments segurs, tant en el comerç com en l’hostaleria i_ _aquesta pota desenvolupa tota una sèrie d’accions per a garantir eixa seguretat. A més de la campanya de conscienciació a la ciutadania perquè conega les mesures de seguretat adoptades pel comerç i l’hostaleria»_.

Finalment, les propostes reactivadores per tal d’aportar els estímuls i els al·licients que fomenten la recuperació progressiva de la normalitat desitjada, quan mes prompte millor.

[Twittear](https://twitter.com/share)